এই প্রথম অভিনেতা থেকে প্রযোজকের ভূমিকায় রাহুল চক্রবর্তী। প্রযোজকের গুরুদায়িত্ব নিয়েও কিছু কথা বললাম। ‘‘আগে তো আমি ফ্লোরে গিয়ে মেকআপ করে অপেক্ষা করতাম, শট দিতাম, চলে আসতাম। এখন সবদিকেই নজর রাখতে হচ্ছে এবং কাজটা করতে গিয়ে নিজে বুঝতে পারছি যে একজন প্রযোজক হওয়া কতটা কঠিন কাজ। প্রতি মুহূর্তেই টেনশন যে আর্টিস্টদের ঠিক সময়ে কল টাইম দেওয়া হয়ছে কি না, ডিওপি ঠিক করে শটটা নিল কি না, এডিট টেবিলে কোনও স্টক পড়ে নেই তো— এমন অনেক ছোট ছোট ব্যাপার রয়েছে, যেগুলো নিয়ে আগে কখনও মাথা ঘামাতে হয়নি কিন্তু এখন হচ্ছে’’, জানালেন রাহুল চক্রবর্তী।